Virallinen lehti nro C 200 , 30/06/1997 s. 0256



A4-0175/97 Ehdotus neuvoston päätökseksi neljännen Lomén yleissopimuksen 366 a artiklan täytäntöönpanomenettelystä (KOM(96)0069 - C4-0045/97 - 96/0050(AVC)) Euroopan parlamentti, joka - ottaa huomioon ehdotuksen neuvoston päätökseksi KOM(96)0069 - 96/0050(AVC) ((EYVL C 119, 24.4.1996, s. 7)), - ottaa huomioon neuvoston Euroopan parlamentille esittämän pyynnön puoltavasta lausunnosta (C4-0045/97), - ottaa huomioon EY:n perustamissopimuksen 238 artiklan, - ottaa huomioon työjärjestyksensä 80 artiklan 3 kohdan, - ottaa huomioon kehitys- ja yhteistyövaliokunnan väliaikamietinnön sekä ulko- ja turvallisuusasiain sekä puolustuspolitiikan valiokunnan ja taloudellisten ulkosuhteiden valiokunnan lausunnot (A4-0175/97); 1. Pyytää komissiota ottamaan huomioon seuraavat suositukset: (Suositus 1) Johdanto-osan kolmas a viite (uusi) >EP:n äänestyksessä hyväksytty teksti> ottaa huomioon Yhdistyneiden kansakuntien ihmisoikeuksien yleismaailmallisen julistuksen (1948), kansalaisoikeuksia ja poliittisia oikeuksia koskevan kansainvälisen yleissopimuksen (1966), taloudellisia, sosiaalisia ja sivistyksellisiä oikeuksia koskevan kansainvälisen yleissopimuksen (1966), julistuksen naisten syrjinnän poistamisesta (1967), julistuksen oikeudesta kehitykseen (1986), yleissopimuksen lapsen oikeuksista (1989) ja julistuksen kansalliseen tai etniseen, uskonnolliseen tai kielelliseen vähemmistöryhmään kuuluvien henkilöiden oikeuksista (1992), (Suositus 2) - 1 artikla (uusi) >EP:n äänestyksessä hyväksytty teksti> - 1 artikla Ihmisoikeuksien sekä kansanvallan ja oikeusvaltion periaatteiden kunnioittaminen on «olennainen osa» Euroopan unionin ja AKT-maiden välistä kehitysyhteistyötä. (Suositus 3) 1 artikla >Alkuperäinen teksti> Kun neuvosto komission tai jonkin jäsenvaltion aloitteesta katsoo, että jokin AKT-valtio on täyttänyt puutteellisesti 5 artiklassa tarkoitetun olennaista osaa koskevan velvoitteen, se pyytää erityisen kiireellisiä tapauksia lukuun ottamatta kyseistä AKT-valtiota neuvottelemaan yleissopimuksen 366 a artiklan ensimmäisen kohdan mukaisesti. Neuvosto tekee ratkaisunsa määräenemmistöllä. >EP:n äänestyksessä hyväksytty teksti> Kun neuvosto komission, jonkin jäsenvaltion tai Euroopan parlamentin aloitteesta katsoo, että jokin AKT- valtio on täyttänyt puutteellisesti tämän päätöksen -1 artiklassa tarkoitetun olennaista osaa koskevan velvoitteen, se pyytää erityisen kiireellisiä tapauksia lukuun ottamatta kyseistä valtiota neuvottelemaan yleissopimuksen 366 a artiklan ensimmäisen kohdan mukaisesti. Neuvosto tekee ratkaisunsa määräenemmistöllä saatuaan Euroopan parlamentin puoltavan lausunnon. (Suositus 4) 2 artiklan ensimmäinen kohta >Alkuperäinen teksti> Jos neuvotteluille 366 a artiklassa määrätyssä määräajassa ei yrityksistä huolimatta löydetä ratkaisua, tai välittömästi kiireellisessä tapauksessa tai osapuolen kieltäydyttyä neuvottelemasta, neuvosto voi yleissopimuksen 366 a artiklan mukaisesti päättää komission ehdotuksesta toteuttaa tarvittavat toimenpiteet määräenemmistöllä. >EP:n äänestyksessä hyväksytty teksti> Jos neuvotteluille 366 a artiklassa määrätyssä määräajassa ei yrityksistä huolimatta löydetä ratkaisua, tai välittömästi kiireellisessä tapauksessa tai osapuolen kieltäydyttyä neuvottelemasta, neuvosto, Euroopan parlamentin puoltavan lausunnon saatuaan, voi yleissopimuksen 366 a artiklan mukaisesti päättää komission ehdotuksesta tai Euroopan parlamentin pyynnöstä toteuttaa tarvittavat toimenpiteet määräenemmistöllä. (Suositus 5) 2 a artikla (uusi) >EP:n äänestyksessä hyväksytty teksti> 2 a artikla Kehitysyhteistyön aloittamisesta uudelleen sellaisen maan kanssa, joka ei ole täyttänyt jonkin olennaisen osan noudattamisvelvollisuutta, päätetään ihmisoikeuksien kunnioittamisessa saavutettua edistymistä koskevan arvioinnin jälkeen. Komissio esittää arviointikertomuksen neuvostolle ja Euroopan parlamentille, ja neuvosto päättää kehitysyhteistyön jatkamisesta määräenemmistöllä Euroopan parlamentin puoltavan lausunnon saatuaan. 2. Kehottaa puhemiestään aloittamaan neuvottelumenettelyn neuvoston kanssa; 3. Kehottaa puhemiestään välittämään tämän päätöslauselman komissiolle ja neuvostolle.